L 148/86 Az Európai Unió Hivatalos Lapja 2014.5.20. A BIZOTTSÁG 2014/76/EU FELHATALMAZÁSON ALAPULÓ IRÁNYELVE (2014. március 13.) a 2011/65/EU európai parlamenti és tanácsi irányelv III. mellékletének a reklámokban, a dekoráció- kban, az épületmegvilágításban, a speciális megvilágításban és a művészeti alkotásokban használt, kézzel előállított, cső alakú kisülőlámpákban lévő higany mentesítése tekintetében, a műszaki fejlő- déshez történő hozzáigazítás céljából történő módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (!) és különösen annak 5. cikke (1) bekezdé- sének a) pontjára, mivel: (1) — A 2011/65/EU irányelv szerint tilos a higanyt tartalmazó elektromos és elektronikus berendezések forgalomba hozatala. (2) — A kézzel előállított, cső alakú kisülőlámpák (a továbbiakban: kézzel előállított fénycsövek) különleges rendeltetésű, kézzel készített lámpák, amelyeknek igen sok változata létezik. Közéjük tartoznak például a neonreklámok, az egyedi épületmegvilágítás, valamint az analitikai kémiai vizsgálatokban használt különleges fénykibocsátó beren- dezések. Mivel a kézzel előállított fénycsöveket mind beltéri, mind kültéri alkalmazásokban használják, mégpedig egyedi színspektrumú fény előállítására, zord körülmények között és hidegben is megbízhatóan kell működniük, és mivel gyakran csak nehezen hozzáférhetők, e termékektől hosszú élettartamot várnak. Ahhoz, hogy ilyen körülmények között is megfelelően működjenek, ezeknek a fénycsöveknek legalább egy meghatározott minimális mennyiségben higanyt kell tartalmazniuk. (3) — A kézzel előállított fénycsövekben sem a higany kivonása, sem helyettesítése nem kivitelezhető sem tudomá- nyosan, sem műszakilag, és ugyanez elmondható a kézzel előállított fénycsövek más technológiával, például a LED-ekkel való teljes körű helyettesítéséről is. Ezért a reklámokban, a dekorációkban, az épületmegvilágításban, a speciális megvilágításban vagy a művészeti alkotásokban használt, kézzel előállított fénycsövekben lévő higany használatát mentesíteni kell a tilalom alól. A felhasznált higany mennyiségét a feltétlenül szükséges mértékre kell korlátozni, a mentesség érvényességi időtartamának lejártát pedig az innovációra gyakorolt káros hatások elkerü- lése érdekében 2018 végében kell megszabni. (44 — A 2011/65/EU irányelvet ezért ennek megfelelően módosítani kell, ELFOGADTA EZT AZ IRÁNYELVET: 1. cikk A 2011/65/EU irányelv III. melléklete ezen irányelv mellékletének megfelelően módosul. 2. cikk (1) — A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfe- leljenek. E rendelkezések szövegét haladéktalanul megküldik a Bizottság számára. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hiva- talos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. (2) —A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el. () HLL174., 2011.7.1., 88. o.